b'\n_START_ARTICLE_\nHugo Arnold Oengo\n_START_PARAGRAPH_\nHugo Arnold Oengo (perekonnanimi ka \xc3\x95ngo; 12. detsember 1907 Haapsalu \xe2\x80\x93 10. detsember 1978 Tallinn) oli Eesti ehitusinsener, tehnikateadlane ja vaimulik._NEWLINE_Hugo Oengo (Hugo Arnold \xc3\x95ngo) s\xc3\xbcndis 12. detsembril 1907 Haapsalus kaugs\xc3\xb5idukapteni perekonnas ja suri 10. detsembril 1978 Tallinnas, maetud Rahum\xc3\xa4e kalmistule.\n_START_SECTION_\nHaridus\n_START_PARAGRAPH_\nH. Oengo \xc3\xb5ppis Tallinna Linna I Reaalkoolis 1917\xe2\x80\x931918, l\xc3\xb5petas L\xc3\xa4\xc3\xa4nemaa \xc3\x9chisg\xc3\xbcmnaasiumi 1926 (kiitusega), TT ehitustehnika eriala 1932; \xc3\xb5ppis T\xc3\x9c tehnikateaduskonnas 1932\xe2\x80\x931935/36, l\xc3\xb5petas TT\xc3\x9c ehitusosakonna t\xc3\xb6\xc3\xb6stus- ja tsiviilehituse erialal 1936 (cum laude). Oli TT\xc3\x9c esimene l\xc3\xb5petaja diplomiga nr 1.\n_START_SECTION_\nT\xc3\xa4iendus\xc3\xb5pe\n_START_PARAGRAPH_\nZ\xc3\xbcrichi Tehnika\xc3\xbclikool 1937, 1939.\n_START_SECTION_\nTeaduskraad\n_START_PARAGRAPH_\ntehnikakandidaat 1946\n_START_SECTION_\nTeenistusk\xc3\xa4ik\n_START_PARAGRAPH_\nt\xc3\xb6\xc3\xb6tas \xc3\xb5ppevaheaegadel ehitiste tehnilise j\xc3\xa4relevalve alal 1924 a-st, M\xc3\xb5isak\xc3\xbcla raudtee ehitusel 1927, Virumaa sildade ehitusel 1928; T\xc3\x9c tehnikateaduskonna tehnilise mehaanika assistent, vanemassistent 1934\xe2\x80\x931935/36. _NEWLINE_TT\xc3\x9cs 1929\xe2\x80\x931934, 1936\xe2\x80\x931941: TT tugevuslaboratooriumi assistent 1929; tehniliste kursuste lektor 1931/32\xe2\x80\x9334; tugevus- ja tehnilise mehaanika laboratooriumi vanemassistent 1936\xe2\x80\x931939; Riikliku Katsekoja insener-eriteadlane 1937\xe2\x80\x931939; TT\xc3\x9c ehitusmehaanika ja -konstruktsioonide kateedri adjunktprofessor 1939/40; puu-, massiiv- ja raudbetoonkonstruktsioonide dotsent 1940/41. _NEWLINE_P\xc3\xb5hit\xc3\xb6\xc3\xb6 k\xc3\xb5rval tegutses eriteadlasena Pikasilla, P\xc3\xa4rnu, Siimu, Tori silla ehitusel._NEWLINE_Uurali Industriaalinstituudi insener-konsultant, dotsent 1942\xe2\x80\x931944._NEWLINE_TT\xc3\x9cs 1944\xe2\x80\x931948: ehitusmehaanika ja konstruktsioonide kateedri professori kt 1944\xe2\x80\x931948; teadussektori esimene juhataja 1946\xe2\x80\x931947. Vallandati TT\xc3\x9cst usuliste veendumuste p\xc3\xa4rast 1948._NEWLINE_Eesti NSV TA Ehituse ja Arhitektuuri/Ehituse ja Ehitusmaterjalide Instituudi teadur 1949\xe2\x80\x931966; EKE Projekti peainsener ja peaspetsialist ning Desintegraatori laboratooriumi juhataja 1966\xe2\x80\x931975._NEWLINE_\xc3\x9chines Eesti Metodisti Kirikuga 1929, diakon 1939, oli Kopli metodisti koguduse \xc3\xb5petaja 1940. Metodistide koguduse presb\xc3\xbcter Tallinnas 1952 ja metodisti superintendent 1974\xe2\x80\x931978.\n_START_SECTION_\nTeadust\xc3\xb6\xc3\xb6 p\xc3\xb5hisuunad\n_START_PARAGRAPH_\nEhitusmaterjalid (p\xc3\xb5levkivituhk, raudbetoon, puitbetoon). Oengo kohalike ehitusmaterjalide ja nendest valmistatud toodete (p\xc3\xb5levkivituhk, kruus, tsement, betoon jm) ning ehituskonstruktsioonide omadusi._NEWLINE_Avaldanud \xc3\xbcle 30 publikatsiooni ja arvukalt artikleid "Eesti Ents\xc3\xbcklopeedias" (1932\xe2\x80\x931937) sildade, tehnilise mehaanika, ehitustehnika alal.\n_START_SECTION_\nTeadusorganisatoorne ja inseneritegevus\n_START_PARAGRAPH_\n1929. aastast osales koos professor O. Maddisoniga ehitusprojektide koostamisel ja ekspertiisidel; oli Taani firma H\xc7\xbfjgaard & Schultz ettev\xc3\xb5tmisel mitme Eestis rajatud silla (Pikasilla, P\xc3\xa4rnu, Siimu ja Tori) ehitust\xc3\xb6\xc3\xb6de eriteadlane. Koos H. Laulu ja O. Maddisoniga projekteeris raudbetoonsildu ja t\xc3\xb6\xc3\xb6stushoonete konstruktsioone, nt osales Maardu fosforiidivabriku projekteerimis- ja ehitust\xc3\xb6\xc3\xb6del; Tallinna linna kommunaalmajanduse osakonna alaline ekspert; Insenerikoja ehitussektsiooni liige 1935\xe2\x80\x931940; TPI teadusliku n\xc3\xb5ukogu liige.\n_START_SECTION_\nUsuline tegevus\n_START_PARAGRAPH_\nHugo Oengo oli aastast 1929 Eesti Metodisti Kiriku liige. Aastal 1934 oli ta EMK Tallinna koguduse ilmikjutlustaja. Aastal 1935 m\xc3\xa4\xc3\xa4rati ta EMK Tartu II koguduse vanema aset\xc3\xa4itjaks ja EMK kirikuvalitsuse liikmeks. Aastal 1939 ordineeriti ta Metodisti Kiriku diakoniks, aastatel 1939\xe2\x80\x931941 oli ta EMK Tallinna II koguduse vaimulik. Aastatel 1944\xe2\x80\x931978 oli ta EMK Tallinna koguduse vaimulik, sealhulgas aastatel 1974\xe2\x80\x931978 oli ta Eesti Metodisti Kiriku superintendent.\n_START_SECTION_\nIsiklikku\n_START_PARAGRAPH_\nTema vend oli luuletaja, lastekirjanik ja kooli\xc3\xb5petaja Julius \xc3\x95ngo.'